Óssa Menor/Omega
l'hora floreix
                      rosa
                              vermella
                              roja i escarlata

—jo sé la noia que es deleix
i l'hora passa
                             dansa que dansa—
el meu rellotge té un panteix
sageta d'or i plom a la vegada

l'hora floreix
i és el meu cor com l'esponja espremuda
—ara una esponja que raja d'escreix—
(algú emborratxa
                     amagat
                             les agulles

cada minut cau com l'aigua de neu
llà on és l'amiga
—i a prop meu cau com l'espuma
ferida.

7-5-1923
Poesia amorosa